Diari Oficial de la Generalitat Valenciana


Sumari del DOGV 9852, del 20-05-2024 (2024/4492)

Extracte de la Resolució de 7 de maig de 2024, de la Vicepresidència Segona i Conselleria de Serveis Socials, Igualtat i Habitatge, per la qual es convoquen subvencions dirigides a programes de promoció dels drets de la infància i de participació infantil per a l'exercici 2024.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9852

Data del DOGV
:   20-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4492


Data del document
:   07-05-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Extracte

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

Extracte de la Resolució de 7 de maig de 2024, de la Vicepresidència Segona i Conselleria de Serveis Socials, Igualtat i Habitatge, per la qual es convoquen subvencions dirigides a programes de promoció dels drets de la infància i de participació infantil per a l'exercici 2024. [2024/4492]  
BDNS (identif.): 761229.  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/761229)  
  
Primer. Beneficiaris  
Els ajuntaments, les diputacions i les entitats locals supramunicipals de la Comunitat Valenciana que reunisquen els requisits establits en la resolució de convocatòria i en les bases reguladores.  
  
Segon. Objecte  
Subvenció per a l'exercici 2024 dels programes de promoció dels drets de la infància i de participació infantil.  
  
Tercer. Bases reguladores  
Les bases es recullen en l'Orde 6/2017, de 20 de juliol, de 2017, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de subvencions dirigides a programes de promoció dels drets de la infància i participació infantil, publicada en el DOGV núm. 8092, de 26 de juliol de 2017.  
  
  
Quart. Import  
1. El crèdit establit en la Llei 8/2023, de 27 de desembre, de pressupostos de la Generalitat per a l'exercici 2024 per a estes ajudes és d'1.000.000,00 €.  
2. L'import de la subvenció es determinarà d'acord amb el que es disposa en l'article 8 de l'Ordre 6/2017, de 20 de juliol, de 2017, de la Vicepresidència i Conselleria d'Igualtat i Polítiques Inclusives.  
  
Cinqué. Termini de presentació de sol·licituds  
El termini de presentació de sol·licituds serà d'un mes comptat a partir de l'endemà de la publicació d'esta resolució en el Diari Oficial de la Generalitat Valenciana.  
  
Sisé. Altres dades  
1. En compliment de l'obligació prevista en l'article 14 de la Llei 39/2015, d'1 d'octubre, del procediment administratiu comú de les administracions públiques, les sol·licituds es presentaran exclusivament per mitjans electrònics. Per a això, s'accedirà a la seu electrònica de la Generalitat mitjançant l'enllaç següent:  
http://www.gva.es/es/inicio/procedimientos'id\_proc=95793  
2. D'acord amb el que es preveu en l'article 68 de la Llei 39/2015, d'1 d'octubre, del procediment administratiu comú de les administracions públiques, si alguna de les entitats concurrents presentara la seua sol·licitud presencialment, se la requerirà, seguint el procediment establit en l'article 4 de l'Orde 6/2017, perquè l'esmene mitjançant la seua presentació electrònica. A este efecte, es considerarà com a data de presentació de la sol·licitud aquella en què haja sigut realitzada l'esmena.  
  
3. La sol·licitud es presentarà, signada electrònicament, en el model normalitzat que estarà disponible en el punt d'accés electrònic de la convocatòria.  
4. La documentació a aportar és la prevista en el resolc 4t de la resolució de convocatòria.  
5. La valoració es realitzarà d'acord amb els criteris establits en l'article 6 de l'Orde 6/2017, de 20 de juliol, de 2017, de la Vicepresidència i Conselleria d'Igualtat i Polítiques Inclusives.  
6. Per a concedir la subvenció es requerix obtindre més de 35 punts.  
  
València, 7 de maig de 2024.- La vicepresidenta segona del Consell i consellera de Serveis Socials, Igualtat i Habitatge: Susana Camarero Benítez.